Twintig Projekte Eenvorm-Kwilte (Afrikaans, Paperback)
As jy van naaldwerk hou, sal hierdie pragtige kwilte jou betower. Net een vorm word vir elke kwilt gebruik: vierkante, seskante, driehoeke, skulpvorms, diamante, appelstronkvorms en meer wat jou sal inspireer om te begin stik. Die skrywer gee by elke kwilt idees vir verskeie ontwerpmoontlikhede. 20 pragtige ontwerpe; Volgrootte patroon vir elke kwilt; Die maklike kwilte kan vinnig gemaak word.
Wonderlike Waskuns - Enkoustiek Vir Handwerkprojekte (Afrikaans, Paperback)
Enkoustiek is 'n antieke kunsvorm wat vanwee die fokus op gemengde media met hernude entoesiasme deur handwerkers beoefen word. Hierdie titel maak dit toeganklik vir almal - van groentjies tot kunstige handwerkers. Dit skep 'n hele nuwe wereld vir handwerkers, wys jou hoe om die gekleurde was op bykans alles van gewone glanskarton tot houtvrye papier, skilderdoek, glas en porselein sowel as hout, kerse en ongeglasuurde porselein aan te wend. Jy kan talle hittebronne en toestelle hiervoor gebruik en Jann wys jou hoe om dit op 'n kreatiewe wyse te doen. Benewens al die inligting oor toerusting, basiese tegnieke, kleurvermenging, afrondings en moontlike aanwendings bevat die titel ook meer as 50 projekte wat jou vinnig in 'n waskuns-entoesias sal verander. Leer hoe om kaartjies, versierde karton vir ander papierkuns, en ander papierhandwerkprojekte, muurkuns, wasstempelwerk en enkoustiekmosaiek te skep, hoe om waskuns met ander media te kombineer en vele meer. Maar wees gewaarsku: as jy eers daarmee begin, sal jy nie wil ophou nie!
My Gunsteling Resepte (Afrikaans, Paperback)
In My gunsteling-resepte deel sy haar lieflingresepte - van die eenvoudige botterbroodjies en gemmerbier wat sy jare gelede by haar ma leer maak het, tot watertandlekker beesstert, gebakte pere met kaneel en room en ander heerlikhede wat sy op pad na die MasterChef-finale ontwikkel het. Al die resepte, van smullekker souse en doopsouse, verleidelike nageregte en maklike eenskottelgeregte tot tradisionele gunstelinge en gesofistikeerde samesmeltings, word gekenmerk deur haar eiesoortige kombinasie van geure en bestanddele. Lieflike volbladfoto's van die voltooide geregte sal enigeen se mond laat water en aanspoor om sommer dadelik die resepte op die proef te stel.
Gee - Meer as 50 Projekte Vir Handgemaakte Geskenke (Afrikaans, Paperback)
Wat kan lekkerder wees as om die perfekte handgemaakte geskenk vir iemand te gee. Met meer as 50 projekte vir geskenke en hope idees om hulle pragtig toe te draai, is hierdie boek net wat jy nodig het om jou geliefdes te bederf. Daar is iets vir almal - van troeteldiere tot vriende, van babas tot oupas en oumas - en geskenke vir enigiets van 'n verjaarsdag en 'n huweliksherdenking tot 'n kombuis- of ooievaarstee. Elke projek word duidelik met eenvoudige stap-vir-stap aanwysings uiteengesit en vergesel van 'n lieflike kleurfoto van die voltooide item. Daar is deurgaans uitstekende verpakkingsvoorstelle asook wenke en raad met alternatiewe wat jou sal help om unieke geskenke te skep wat harte baie bly sal maak.
Stimuleer Jou Kind Met Begrip (Afrikaans, Paperback)
Die eerste drie jaar van 'n kind se lewe is verreweg die belangrikste onwikkelingsjare omdat dit grondliggend is aan alle verdere ontwikkeling. Hierdie titel fokus op stimulering gedurende hierdie kritieke tydperk, en dek onder andere die volgende: Die leerproses volgens jou kind se potensiaal; 'n Stimulerende omgewing; brein-, sensoriese en motoriese ontwikkeling; liggaamsbeeld en selfbeeld; die ontwikkeling van spel; spraak- en taalontwikkeling; perseptuele en kognitiewe ontwikkeling; emosies; dissipline en probleemoplossing.